Αλτάι ΣΚ

Η **Αλτάι** είναι τουρκικός αθλητικός σύλλογος. Εδρεύει στη Σμύρνη και αγωνίζεται στην Πρώτη κατηγορία ποδοσφαίρου Τουρκίας. Ιδρύθηκε το 1914 με το όνομα **Ιστικλάλ** και είναι ένας από τους παλαιότερους συλλόγους της Τουρκίας. Αναφέρεται από τους οπαδούς της ως «Μπουγιούκ Αλτάι» (σπουδαία Αλτάι). Ο σύλλογος κατέχει τους περισσότερους τίτλους  (15) στο πρωτάθλημα Σμύρνης.

## Ιστορία
Το 1912 ιδρυθηκε ως *"İzmir İdmanyurdu"* (Iζμίρ Εδμάν Γιουρντού), η πρώτη τουρκική ομάδα στην Σμύρνη  (έτος 1328 στην Οθωμανική Αυτοκρατορία). Η Αλτάι ιδρύθηκε επισήμως στις 6 Ιανουαρίου 1914 στη Σμύρνη ως *İstiklal*, αν και τα ονόματα *Εργκενεκον* και *Τουράν* είχαν επίσης προσταθεί. Το ποδόσφαιρο θεωρούνταν ξενόφερτο και δυτικό και τους ντόπιους μουσουλμάνους στη Σμύρνη, γι' αυτό και κυριαρχούσαν ελληνικές και λεβαντίνικες ομάδες. Ο αρχικός στόχος του συλλόγου ήταν να ενώσει τους νέους Τούρκους κάτω από αθλητικές δραστηριότητες και να τους ενθαρρύνει απέναντι στις κοινότητες Ελλήνων, Εβραίων, Λεβαντίνων και Αρμενίων κατά τη διάρκεια του Α' Παγκοσμίου πολέμου που συμμετείχε η Οθωμανική Αυτοκρατορία. Γι΄ αυτό είχε την υποστήριξη από το εθνικιστικό τουρκικό κόμμα *Πρόοδος και Ένωση* Ιδρύθηκε 2 χρόνια μετά την ίδρυση της Καρσίγιακα ΣΚ με χρώματα το μαύρο και το λευκό. Τα γραφεία του συλλόγου ήταν στην Πούντα, στην οδό Γκιουλ. 

Θεωρήθηκε η ισχυρότερη τουρκική ομάδα της Σμύρνης την περίοδο 1914-1918, απέναντι στη Σχολής της Ένωση και Πρόοδου, την Καρσίγιακα ΣΚ, την Μεκτέμπ Σουλτανι, την Τρίπολη, την Μιντιλι. Είχε ξεκάθαρα εθνικιστικό χαρακτήρα με τα μέλη της να προέρχονται από το Κόμμα ''Πρόοδος και Ένωση''. Στην περίοδο αυτή αντιετώπισε ως αντιπάλους σε φιλικά παιχνίδια τις τουρκικές Τρίπολη, Τουράν, Καρσίγιακα ΣΚ, τον Απόλλωνα, τον Πανιώνιο, την Λέσβο, την Πακσερ, το Αμερικάνικο Κολλέγιο, την Ευαγγελική Σχολή και την Αρμενική Λέσχη Κυνηγών. Το 1914 σταμάτησε το αήττητο σερί της πανίσχυρης αγγλικής ΑΟ Μπουρνόβα (3-1) που διέθετε και τον Μαμάκο, έναν Έλληνα φημισμένο αμυντικό της Σμύρνης. 

**Ιστορικοί φιλικοί αγώνες **
*Γήπεδο Μπουρνόβα, 1914: ΑΟ Μπουρνόβα - Αλτάι 1-3
*Γήπεδο Απόλλωνα, Πούντα, 9 Νοεμβρίου 1914: Αλτάι - Πάκσερ 4-3
*Γήπεδο Απόλλωνα, Πούντα, 14 Νοεμβρίου 1914: Αλτάι - Αμερικανικό Κολλέγιο 3-0
*Γήπεδο Πανιωνίου, Πούντα, 6 Δεκεμβρίου 1914: Πανιώνιος - Αλτάι 1-1
*Γήπεδο Μελαντίας, Δεκέμβριος 1914: Βαρντάνυαν Κλαμπ Κάρατας - Αλτάι Β' 0-0
*Γήπεδο Μπουρνόβα, 27 Ιανουαρίου 1915: Ελληνική Ποδοσφαιρική Ομάδα Μπουρνόβα - Αλτάι 2-0
*Γήπεδο ; , 17 Μαϊου 1915: Αλτάι - Γυμναστικός και Μουσικός Σύλλογος Καρσίγιακα 5-0
*Γήπεδο Καραβοκύρη, Κορδελιό, 24 Μαϊου 1915: Γυμναστικός και Μουσικός Σύλλογος Καρσίγιακα - Αλτάι 3-3

Το 1915 υπό την εποπτεία του διοικητή Σμύρνης Ραχμί Μπέη έγινε το πρώτο πρωτάθλημα τουρκικών ομάδων στη Σμύρνη με συμμετοχής της Αλτάι, Καρσίγιακα ΣΚ, Τρίπολης και Μιντιλι. Η Αλτάι το κατέκτησε με 11 βαθμούς. Εχοντας την οικονομική υποστήριξη από το εθνικιστικό Κόμμα ''Πρόοδος και Ένωση'' (Κίνημα των Νεοτούρκων) η Αλτάι κατέκτησε τους τίτλους του 1916 και 1917. Από το 1918 ως το 1922 δεν έγινε ανάλογη διοργάνωση και οι περισσότερες τουρκικές ομάδες στη Σμύρνη έπαψαν τη λειτουργία τους. Ιδρύθηκε ομως η ομάδα Iζμίρ Εδμάν Γιουρντού από παίκτες της Αλτάι και έδωσε αγώνες την περίοδο 1918-1922 και μάλιστα την σεζόν 1921-22 συμμετείχε στο πρωτάθλημα που διοργανώθηκε από τον ΣΕΑΓΣ. Στις 12 Δεκεμβρίου 1918 έδωσε φιλικό κόντρα σε αγγλικό πολεμικό πλοίο, ενώ το 1918 υπέστη την μεγαλύτερη ήττα της απο σουηδικό πολεμικό πλοίο με 12-0 (αποχώρησε στο ημίχρονο).

Η Αλτάι υποστηρίχθηκε από πολλούς εξέχοντες Τούρκους πολιτικούς της εποχής. Ο πρώην πρόεδρος της Τουρκίας Τζελάλ Μπαγιάρ εργάστηκε πολύ σκληρά για την ίδρυση του συλλόγου και έδωσε την πλήρη υποστήριξή του.

Η Αλτάι έχει μια σημαντική θέση στην ποδοσφαιρική ιστορία της Τουρκίας. Ο σύλλογος είχε καθοριστικό ρόλο στην ένωση της τουρκικής κοινότητας κατά τη διάρκεια του Τουρκικού Πολέμου της Ανεξαρτησίας. Πολλοί παίκτες και φιλαθλοι της έχασαν τη ζωή τους στον ελληνοτουρκικό πόλεμο (1919-1922). Ο Κεμάλ  Ατατούρκ επίσης έδωσε στον στρατηγό Φαχρεντίν Πασά που μπήκε στη Σμύρνη το 1922, το επώνυμο «Αλτάι», διότι παρακολουθούσαν τους αγώνες της ομάδας μαζί.

Το 1967 κατέκτησε το Κύπελλο Τουρκίας για πρώτη φορά στην ιστορία της, ενώ ακολούθησαν 2 τρίτες θέσεις στην Α' κατηγορία του πρωταθλήματος (1970, 1971). Συνολικά εχει αγωνιστεί 7 φορές σε τελικό του Κυπέλλου Τουρκίας.

## Έδρα
Έδρα της είναι το γήπεδο στο Αλσαντζάκ (Πούντα), χωρητικότητας 15.358 θέσεων, που χτίστηκε το 1929 και από τότε ανήκει στην Αλτάι. Ανακαινίστηκε το 2021. Μετά το 1922 αγωνίζονταν στο ιστορικό γήπεδο του Πανιωνίου στην Πούντα (1912-2016). Μάλιστα ο Πανιώνιος είχε επιστρέψει και είχε αγωνιστεί ξανά στην ιστορική του έδρα, στο Βαλκανικό Κύπελλο το 1971, όταν είχε αντιμετωπίσει την Αλτάι στη φάση των ομίλων.

## Σημαντικότερες επιτυχίες και Τίτλοι

### Σούπερ Λιγκ
 
* 3η θέση τις περιόδους 1969-70, 1970-71

### Πρώτη Κατηγορία Τουρκίας

* 1η θέση 2001-02
* 2η θέση 1983-84, 1990-91

### Κύπελλο Τουρκίας

* Κατάκτηση 1966-67, 1979-80
* 2η θέση τις περιόδους 1963-64, 1967-68, 1971-72, 1978-79 , 1985-86

### Σούπερ Καπ Τουρκίας

* 2η θέση 1967, 1980

### Κύπελλο Μπασμπακανλίκ

* 2η θέση 1972, 1979, 1986

### Πρωτάθλημα Ποδοσφαίρου Σμύρνης
**1923-σήμερα**
* Κατάκτηση 1923-24, 1924-25, 1927-28, 1930-31, 1933-34, 1936-37, 1940-41, 1945-46, 1947-48, 1950-51, 1953-54
**Μέχρι 1922**
*Κατάκτηση 1914-15, 1915-16, 1916-17 (πρωτάθλημα με συμμετοχή μόνο τουρκικών ομάδων)

## Δείτε επίσης
*Καρσίγιακα ΣΚ

## Παραπομπές


## Πηγές
*Football in Smyrna, History until 1922
*Football history in Smyrna (''in Turkish'') 

Κατηγορία:Αθλητικοί σύλλογοι Τουρκίας
Κατηγορία:Ιδρύσεις αθλητικών συλλόγων το 1914
Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1914